Larvene er avlange, sylindriske, mer eller mindre pølseformede uten bein eller vorteføtter. Hodekapselen er markert, rund og blank og kan ikke trekkes inn i kroppen. På farge er de hvite eller gulaktige. Munndelene er korte og kraftige med jekselaktige mandibler. Kroppen er kledt med harde, mikroskopiske skjell som ofte bærer pigger og gjør at overflaten blir ru. Kroppen kan ha korte, vortekatige utvekster eller disse kan mangle. På det bakerste kroppsleddet er det en stor spirakel (åndehull) som hos denne slekten vanligvis er delt i tre (hos Pleciinae er den udelt, hos slekten delt i to).